ESBJERG (Ekstrabladet.dk)

Peter Ankersen er ikke i tvivl om, hvorfor Esbjerg er kommet så godt fra land i den nye Superliga-sæson.

Han var selv en af hovedrolle-indehaverne, da vestjyderne knuste rivalerne fra AGF med en bragende flot scoring til 5-1 – en scoring som givetvis kommer med blandt dem, der kan blive årets bedste.

- Men først og fremmest handler det om, at vi har formået at bygge videre på det, vi fik skabt i foråret. Og vi besidder alle en spilleglæde og lyst til at hjælpe hinanden, sagde Peter Ankersen, hvis gyldne scoring har mange ligheder med den, som hollænderen Marcoi van Basten bragede i nettet i EM-finalen i 1988.

Holdkammerat og landsholdsspiller Martin Braithwaite føler også, der nettede til 4-1, føler også, at han spiller på et hold i udvikling.

- Vi er unge og vi vil gerne lære. Det er en vore drivkræfter – og så har vi den fordel, at alle os offensive spillere kan score.

Så modstanderne kan ikke stække os bare ved at lukke ned for en mand, sagde han, der endda lover endnu bedre samarbejde med den hollandske bomber, Mick van Buren, der med to scoringer og et oplæg beviste, at han er et gyldent fund for vestjyderne.

- Vores sammenspil bliver bedre og bedre kamp for kamp. Men der kommer mere, end vi har vist indtil nu, lovede landsholdsspilleren, der er så formstærk, at han forhåbentlig kan se frem til kamptid i testkampen mod Polen.

Se Peter Ankersens kandidat til årets mål øverst i artiklen. En kasse, der leder tankerne tilbage på Marco van Bastens fantastiske scoring ved EM i 1988.